Diari Oficial de la Generalitat Valenciana


Sumari del DOGV 6550, del 23-06-2011 (2011/7142)

Informació pública de l'inici del procediment de concurs i aprovació de les bases particulars de programació per a l'adjudicació, per gestió indirecta, del Programa d'Actuació Integrada de la Unitat d'Execució 4 JL-2 Massarrojos.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7142


Data del document
:   11-06-2011

Organisme emissor
:   Ajuntament de València

Tipus de document
:   Anunci

Descriptors 

:   * València
    * contracte administratiu

Informació pública de l'inici del procediment de concurs i aprovació de les bases particulars de programació per a l'adjudicació, per gestió indirecta, del Programa d'Actuació Integrada de la Unitat d'Execució 9 SH-8 Massarrojos. [2011/7142]  
El Ple de l'Ajuntament, en sessió ordinària celebrada el dia 29 d'abril de 2011, va adoptar l'acord següent:  
«Vista la sol·licitud formulada el 13 d'abril de 2010, per Eduardo E. Merí Llovet, en representació de la mercantil Arpro 78, SL, els informes emesos per l'Oficina Tècnica de Planejament de 13 de gener de 2011 i per la Secció d'Obres d'Urbanització del Servei de Programació de 22 de març de 2011, i de conformitat amb el que disposen els articles 118, 121, 130, 131, i 132 i concordants de la Llei 16/2005, de 30 de desembre, de la Generalitat, Urbanística Valenciana; així com els articles 269, 281, 286, 288 i 291, tots del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell, i les bases 10a, 11a.1, 2 i 3 i 12a del text refós núm. 1 de les bases generals reguladores de la gestió indirecta de programes d'actuació integrada, aprovada definitivament des del dia 2 de gener de 2008 (BOP núm. 37, de 13.02.2008) i amb el dictamen de la Comissió Informativa de Vivenda, Grans Projectes i Urbanisme, s'acorda:  
  
  
Primer. Iniciar el procediment de concurs per a la gestió indirecta del Programa d'Actuació Integrada per al Desenvolupament de la Unitat d'Execució Número 1 del Pla de Reforma Interior Àmbit PN-1 Massarrojos, aprovat definitivament per Acord plenari de l'Ajuntament de València, de data 28 d'abril de 2000, i publicat en el Butlletí Oficial de la província de València núm. 252, de data 23 d'octubre del 2000. En el Butlletí Oficial de la Província núm. 262, de 4 de novembre de 2002, es va publicar una esmena d'errades en la documentació del Pla de Reforma Interior de Massarrojos PN-1.  
  
Segon. Aprovar les bases particulars reguladores del concurs per a la selecció i adjudicació del programa d'actuació integrada per al desenvolupament de l'esmentada unitat d'execució que a continuació es transcriuen, i que formen part integrant d'aquest acord.   
  
Tercer. Ordenar la publicació d'aquest acord i de l'anunci de concurs, en els termes establits en la base general 13a del text refós núm. 1 de les bases generals reguladores de la gestió indirecta de programes d'actuació integrada, aprovada definitivament des del dia 2 de gener de 2008 (BOP núm. 37, de 13.02.2008), en el Diari Oficial de la Unió Europea, el Diari Oficial de la Comunitat Valenciana, al tauler d'anuncis de l'Ajuntament, una mera ressenya en un diari no oficial d'àmplia difusió a la localitat i en la pàgina web municipal.  
  
  
Quart. Notificar aquest acord als distints serveis municipals, als interessats i a l'Ajuntament de Moncada, ja que la unitat d'execució limita amb aquest municipi, inclosos terrenys del municipi de Moncada en el seu àmbit.  
  
Cinqué. Delegar en el cinqué tinent d'alcalde, regidor delegat de l'Àrea d'Urbanisme, Habitatge i Qualitat Urbana, les facultats necessàries per a l'execució d'aquest acord i la comprovació i acreditació del compliment efectiu d'aquest.»  
  
Contra el punt segon d'aquest acord, relatiu a l'aprovació de les bases particulars de programació, que és definitiu en via administrativa, de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística, i el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la Llei 29/1998, de 13 de juliol, de la Jurisdicció Contenciosa Administrativa, podran interposar-se els recursos següents:   
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà d'aquesta publicació en el Diari Oficial de la Comunitat Valenciana.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre's que ha sigut desestimat i interposar-se recurs contenciós administratiu davant del Jutjat Contenciós Administratiu de València, en el termini de sis mesos de la desestimació presumpta.  
b) Recurs contenciós administratiu davant de la el Jutjat Contenciós Administratiu de València, en el termini de dos mesos comptats des de l'endemà d'aquesta publicació.  
Tot això sense perjudici que pugueu exercir qualsevol altre recurs o acció que estimeu procedent.  
Aquestes bases particulars podran ser consultades en l'apartat En tramitació de la següent adreça .  
  
València, 11 de maig de 2011.- El secretari: Manuel Latorre Hernández.  
  
  
Bases particulars reguladores del concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Número 1 del PRI àmbit PN-1 Massarrojos de València.  
  
I. Objecte de les bases particulars de programació  
Mitjançant aquestes bases particulars de programació es regulen les condicions de caràcter tècnic, jurídic, econòmic i administratiu, per a l'adjudicació de la condició d'urbanitzador i posterior desenvolupament i execució, per mitjà de gestió indirecta, del Programa d'Actuació Integrada en l'àmbit de la Unitat d'Execució del PN-1 del Pla de Reforma Interior ámbit Massarrojos de València, per Acord plenari de l'Ajuntament de València, de data 28 d'abril de 2000, i publicat en el Butlletí Oficial de la Província de València núm. 252 de data 23 d'octubre de 2000. En el Butlletí Oficial de la Província núm. 262, de 4 de novembre de 2002, es va publicar una esmena d'errades en la documentació del Pla de Reforma Interior de Massarrojos PN-1, aprovada per Acord plenari de 27 de setembre de 2002.  
  
  
II. Naturalesa i règim jurídic aplicable al contracte per al desenvolupament i execució del programa  
Vegeu el que disposa la base general de programació 3a (BOP núm. 37, de 13.02.2008).  
  
III. Ordenació urbanística vigent  
L'ordenació urbanística vigent en l'àmbit de l'actuació integrada, comprensiva fins i tot de les determinacions pròpies de l'ordenació detallada, és la determinada pel Pla de Reforma Interior Massarrojos de València, on es va delimitar la unitat d'execució, aprovat definitivament el 28 d'abril de 2000 (BOP núm. 23 d'octubre de 2000), i rectificació d'Acord plenari de 27 de setembre de 2002.  
  
  
IV. Memòria de necessitats i objectius del programa d'actuació integrada  
El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es refereix l'article 124.1 de la LUV, així com aquelles altres necessitats i objectius que disposa el planejament vigent i, en particular, els següents:  
1. Garantir la urbanització global de la unitat d'execució en condicions tècniques adequades, de conformitat amb els estàndards de qualitat exigits per l'Ajuntament, assegurant la connexió de les infraestructures amb el seu entorn urbà consolidat.  
En aquest sentit, l'àmbit que es proposa amb les obres complementàries que es consideren necessàries per a completar la urbanització, ha de resoldre les connexions amb el seu entorn, i acabar la urbanització de la zona.  
Per a garantir la continuïtat dels vials del sector amb els existents s'hauran d'executar les obres d'urbanització complementàries a càrrec del programa que s'indiquen en l'informe emés per la Secció d'Obres d'Urbanització del Servei de Programació de 22 de març de 2011, relatives al carrer del General Ibáñez Alonso i carrer de Benet Bosch, i que apareixen dibuixades en pla adjunt a l'esmentat informe.   
Així mateix, tal com s'indica en el precitat informe, el centre de transformació s'haurà d'integrar en les parcel·les edificables a les quals done subministrament. En el cas d'ubicar-se en un espai lliure o en la via pública, s'haurà de justificar la compatibilitat amb la qualificació de la parcel·la en què s'ubique i la integració en el seu entorn; en tot cas, es farà constar la reserva de domini en la reparcel·lació i l'afecció del centre de transformació a la corresponent parcel·la, les dimensions de la qual es definiran en el projecte d'electrificació del centre de transformació.   
2. L'obtenció gratuïta per l'Ajuntament de València dels sòls dotacionals públics de l'àmbit de l'actuació.  
3. Gestionar i executar el derrocament de totes les edificacions incompatibles amb el planejament tenint en compte, si escau, el seu nivell de protecció i destínació urbanística.   
4. De conformitat amb el que estableix l'article 16.1.b del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, en relació amb l'article 21.2 de la Llei Urbanística Valenciana, després de la redacció que fa el Decret Llei 1/2008, de 27 de juny, del Consell, de Mesures Urgents per al Foment de l'Habitatge i el Sòl, haurà de cedir-se a l'Ajuntament lliure de càrregues un percentatge del 5% de l'aprofitament tipus.  
5. Garantir el reallotjament dels ocupants legals que siga necessari desallotjar d'immobles situats dins de l'àrea de l'actuació i que constituïsquen la seua residència habitual, així com el retorn quan tinguen dret a aquest, en els termes establits en la legislació vigent.  
  
V. Paràmetres urbanístics   
Són els que figuren en el Pla de Reforma Interior PN-1 de Massarrojos, aprovat definitivament el 28 d'abril de 2000 (BOP núm. 23 d'octubre de 2000), i rectificació d'Acord plenari de 27 de setembre de 2002.  
La fitxa urbanística que figura en l'esmentat document per a la UE 1 és la següent:  
Superfície total 12.617 m².  
Superfície de parcel·les 5.830 m².  
Superfície de vials 3.244 m².  
Superfície d'espai lliure públic 3.543 m²  
Total sòl de cessió 6.787 m²  
Percentatge de cessió m²/m² sòl 53,79%  
Sostre edificable m² sostre 7.502  
Edificabilitat m² sostre/m² sòl 0,594  
Nombre aproximat d'habitatges 54  
  
VI. Delimitació de l'àmbit territorial a programar  
És el delimitat en el planejament vigent citat en la base particular III, sense perjuí de la possibilitat d'ajustos d'alineacions tant de l'ordenació com de la delimitació exacta de la unitat d'execució, així com subsidiàriament possibles millores en sòls dotacionals.   
  
No s'admetran propostes de planejament que modifiquen l'àmbit territorial de la unitat d'execució a programar, llevat que es tracte de mers retocs o ajustos de detall en algun punt perimetral de l'actuació o de les seues connexions viàries, amb les limitacions establides en les normes urbanístiques del vigent Pla General de València.  
En aquest sentit, l'article 0.6.b de les esmentades normes estableix que no tindrà la consideració de modificacions: «Les variacions que estiguen motivades pels canvis d'escala planimètrica o per ajust en els mesuraments reals sobre el terreny que no alteren més d'un 3% les establides en el pla».  
  
VII. Criteris d'ordenació urbanística de les propostes de planejament a formular  
No s'admetran propostes de planejament l'objectiu de les quals siga modificar l'ordenació estructural urbanística vigent, integrada pel Pla de Reforma Interior Massarrojos de València citat en la base particular III, on es va delimitar la unitat d'execució.  
Així, s'admetran propostes de planejament l'objectiu de les quals siga modificar l'ordenació detallada, sempre que suposen millores en aquesta.  
  
VIII. Objectius de l'edificació privada  
Les condicions de l'edificació i la reserva d'aparcaments seran els establits en els instruments de planejament d'aplicació i les seues respectives ordenances.  
  
IX. Prescripcions tècniques mínimes dels documents de l'alternativa tècnica  
1. La documentació que forme part de l'alternativa tècnica tindrà el contingut mínim exigit en la normativa urbanística i en les bases generals de programació.  
2. Haurà de presentar-se:  
- Memòria de programa.  
- Projecte d'urbanització, amb el contingut assenyalat en l'informe emés per la Secció d'Obres d'Urbanització del Servei de Programació de 22 de març de 2011.  
De cada un dels documents integrants de l'esmentada documentació tècnica es presentaran dues còpies en suport paper, a les qual s'adjuntarà el seu respectiu suport informàtic; aquestes còpies es presentaran de la manera següent:  
Cada còpia estarà formada per dos CD i cada un contindrà els documents següents:  
CD núm. 1: a l'efecte de publicació en la web municipal, es presentarà en un CD tota la documentació tècnica, inclosos els plans i la documentació gràfica, tot això en versió PDF. S'haurà de presentar de la mateixa manera que el document en format paper, és a dir, cada tom en paper es correspondrà amb un sol arxiu, de la mateixa manera que es presenten els documents per al visat telemàtic en els col·legis professionals, tenint en compte que aquest tipus d'arxius tinguen un màxim de 10 Mb per a facilitar la seua revisió.   
CD núm. 2: tots els arxius han de ser editables i per tant es presentaran en els formats següents:  
Textos: Microsoft-Word  
Fulls de càlcul: Microsoft-Excel.  
Bases de dades: Microsoft-Access  
Presentacions: Microsoft-PowerPoint  
Dibuixos: Autocad-2004  
Una quarta còpia en suport paper es depositarà pel licitador en una copisteria ubicada al municipi de València, el domicili i l'horari d'atenció al públic de la qual s'informarà en l'avís als titulars cadastrals afectats per l'actuació, a fi de poder obtindre còpies d'aquesta.  
  
  
X. Prescripcions tècniques mínimes del projecte d'urbanització  
1. El projecte d'urbanització haurà de definir els detalls tècnics amb precisió suficient per a poder ser executat, eventualment, sota la direcció de tècnic diferent del redactor original. No podrà modificar les previsions del pla que desenvolupa. En cap cas podrà contindre determinacions sobre ordenació, règim del sòl o de l'edificació.   
  
2. El projecte d'urbanització es redactarà d'acord amb el que estableix la base general 6a, apartat 1r, lletra a.  
3. Contindrà el desenvolupament tècnic de les obres d'urbanització a què es refereixen els articles 157 de la LUV i 349 del ROGTU, i inclourà en tot cas el mobiliari urbà i les obres de gasificació i telefonia.   
A més de l'anterior, es fa especial insistència en la necessitat d'aportar la documentació següent:   
1. Base cartogràfica municipal. El projecte d'urbanització incorporarà la base cartogràfica municipal com a element de referència per a definir les obres a executar. La planta viària se superposarà a la base cartogràfica per a definir l'estat inicial de l'àmbit del programa. Així mateix, en el projecte d'urbanització s'incorporarà l'ordenació detallada del pla de reforma interior (PRI), els usos i l'edificabilitat de cada parcel·la, així com totes les dades que siguen necessàries per a establir la demanda dels serveis públics que desenvolupa el projecte d'urbanització, inclosa la fitxa de gestió pròpia de la unitat d'execució i les principals característiques del PRI.  
  
2. Identificació dels serveis públics existents, punt de connexió de la xarxa de distribució del PRI amb la xarxa existent, amb capacitat suficient per a garantir el subministrament a les parcel·les edificables. L'urbanitzador haurà de justificar la demanda que es genera en la unitat d'execució per a cada un dels serveis, definint les principals característiques d'aquest i justificant el compliment de la legislació reguladora, i sol·licitarà de les empreses encarregades de la gestió de cada un dels serveis la definició del punt o punts de connexió amb la xarxa de distribució existent, amb capacitat suficient per a atendre la demanda generada en el sector, i les condicions de desenvolupament de la xarxa de distribució pròpia del sector. Aquesta documentació s'haurà d'incorporar obligatòriament al projecte d'urbanització. La documentació relativa a cada un dels serveis es pot incorporar al projecte mitjançant un annex específic.  
3. Identificació dels elements més significatius del medi físic (edificis, arbratge, camins, séquies, camps de cultiu, instal·lacions de serveis públics, etc.) amb definició de les seues característiques i de l'estat de conservació, i amb justificació de l'actuació proposada sobre aquests.  
  
4. Definició de les zones de domini restringit vinculades a les infraestructures existents (ferrocarril, col·lectors, ...), zona de domini públic, servitud i afecció o reserva, vinculades a aquests.  
5. Pressupost complet inclòs el pressupost parcial corresponent al jardí que s'inclou en l'àmbit de la unitat d'execució.   
  
6. Estudi geotècnic d'identificació de sòls i mesures que s'han de prendre per a la capacitat portant requerida en cada cas, amb l'objecte d'obtindre les esplanades requerides en el Catàleg de Ferms de la Ciutat de València.   
7. Estudi de seguretat i salut de les obres definides en el projecte d'urbanització. S'aportarà el corresponent estudi de seguretat i salut, en què es definiran els riscos relatius a cada una de les unitats d'obra a executar i les proteccions a disposar en cada cas, així com el pressupost de seguretat i salut.  
8. Derrocaments a efectuar. Els derrocaments a executar s'hauran d'indicar en el corresponent projecte de derrocament que s'adjuntarà com a annex al projecte d'urbanització. Si no s'inclou aquest projecte annex, aquests derrocaments s'hauran de tramitar de forma independent, amb sol·licitud de la corresponent llicència de derrocament.   
9. Estudi de control de qualitat per a l'execució de les obres d'urbanització. Es determinaran els assajos de control de qualitat a realitzar de cada unitat d'obra durant el procés constructiu i les proves de recepció específiques establides en la normativa reguladora, definint els criteris d'acceptació i rebuig de la prova.  
10. Estudi de mobilitat urbana, en què es definisquen els itineraris, tant de vianants com de trànsit rodat, fent un estudi dels recorreguts dels transports públics i els transports alternatius (carril bici), que enllacen aquesta UE amb els barris ubicats en el seu entorn i amb el nucli urbà.   
  
11. Estudi de contaminació acústica i mesures correctores que s'han de prendre en cas necessari (mescla asfàltica fonoabsorbent) tenint en compte l'estat en què es trobe la urbanització en el moment de l'execució del PAI i la futura ordenació.   
12. Pla d'obra adaptat al projecte d'urbanització, amb especificació de terminis i els pressupostos parcials de l'obra a executar, amb un desglossament mensual dels costos d'urbanització.   
13. Canvi de rasants i estabilització de sòls en les parcel·les edificables resultants. Les parcel·les edificables resultants que no s'edifiquen simultàniament amb la urbanització s'han d'omplir amb terres procedents de l'excavació de vials fins a anivellar-les amb la urbanització perimetral. En cada un dels pous existents en el perímetre de la parcel·la es disposarà una connexió per a l'evacuació de les aigües pluvials i una arqueta, amb arenera, per a la recollida de les aigües d'escolament superficial de la pròpia parcel·la.  
La superfície de la parcel·la ha de disposar d'un pendent transversal cap als punts d'evacuació de les aigües pluvials per a evitar que s'entollen en la pròpia parcel·la i s'aboquen directament a la via pública. Així mateix, la superfície de la parcel·la s'estabilitzarà per a evitar l'arrossegament de terres a la xarxa de sanejament i garantir una capacitat portant equivalent a una esplanada del tipus B del Catàleg de Ferms.  
Tota aquesta documentació haurà de presentar-se redactada per un tècnic competent en cada matèria, firmada i visada pel col·legi professional corresponent.  
  
XI. Preu de licitació i garantia provisional  
El preu cert de licitació, equivalent al total de càrregues de l'actuació, calculat de conformitat amb la base general 11a, apartat 3, que té caràcter de màxim i que serveix de base per a l'establiment de la garantia provisional, ascendeix a la quantitat de 2.217.314,22 euros (dos milions dos-cents dèsset mil tres-cents catorze euros amb vint-i-dos cèntims), IVA inclòs.  
Els qui desitgen participar en el concurs de programació hauran de presentar resguard acreditatiu de la garantia provisional en els termes que disposa la base general 16a, apartat 1r, lletra d, per import de 37.581,60 euros (trenta-set mil cinc-cents huitanta-un euros amb seixanta cèntims), equivalent al 2% del preu de licitació, IVA exclòs.  
  
  
XII. Calendari de terminis de desenvolupament i execució del programa  
La proposta de calendari per al desenvolupament i execució del programa en les seues distintes fases haurà d'ajustar-se al que disposa la base general 6a, apartat 2n, lletra c, així com a les necessitats i objectius de la programació especificats en l'anterior base IV.  
Es fixen els següents terminis màxims:   
1. Fase administrativa prèvia:  
- Dos mesos, comptats des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
- Dos mesos, comptats des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en aquest.  
  
- Quatre mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel·lació.   
- Dos mesos, comptats des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.  
2. Fase d'execució material de les obres d'urbanització:  
Les obres d'urbanització de la unitat d'execució hauran d'iniciar-se en un termini de dos mesos, com a màxim, des de la notificació de l'aprovació del projecte de reparcel·lació, inscripció registral i existisca disponibilitat dels terrenys necessaris per a executar-les i concloure's en el termini de huit mesos des que comencen; s'acreditarà la finalització d'aquestes mitjançant el certificat final d'obres expedit pel seu director facultatiu.   
3. Sol·licitud de les llicències d'edificació dels solars resultants:  
  
Es preveurà l'edificació dels solars resultants en un any comptat a partir de la recepció municipal de les obres d'urbanització, i es podrà ampliar de manera justificada en les condicions d'absorció pel mercat immobiliari fins a un termini màxim de quatre anys.  
L'incompliment, per causa imputable a l'urbanitzador, dels terminis i, si escau, de les pròrrogues que puguen concedir-se d'acord amb el que disposa la base general 28a, apartat 2, comportarà l'aplicació de les penalitats establides en la base general 29a.  
  
XIII. Legitimació per a formular proposta de programa. Solvència econòmica i financera, tècnica i professional  
Quant a la legitimació per a formular propostes de programa, caldrà ajustar-se al que disposa la base general 8a.  
Pel que fa a la documentació acreditativa de la capacitat i personalitat jurídica del concursant, compliment dels criteris de solvència econòmica i financera, tècnica i professional i la resta de requisits exigibles per a contractar amb l'administració, regirà el que disposa la base general 16a, apartat 1r.  
  
XIV. Termini i lloc per a presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general 15a, amb les especialitats següents:  
1. Termini de presentació: les proposicions es presentaran en el termini màxim de tres mesos, comptats a partir de la data d'enviament de l'anunci de concurs al Diari Oficial de la Unió Europea, data que es farà constar en tots els anuncis de licitació.  
2. Lloc de presentació: les proposicions es presentaran en les dependències de la Secció Administrativa del Servei de Programació, síties a la planta segona, pati B, de l'edifici consistorial del carrer d'Amadeu de Savoia, núm. 11.  
  
XV. Documentació integrant de les proposicions  
Les proposicions dels interessats a participar en el concurs de programació es presentaran en els següents tres sobres diferents, comprensius cada un d'aquests de la documentació indicada en la base general 16a:  
1r) Sobre B: documentació administrativa:  
En aquest sobre haurà d'incloure's la documentació especificada en la base general 16a. Es presentarà en sobre tancat, i en l'anvers del qual s'escriurà:   
Sobre B: documentació administrativa per a prendre part en el concurs per a la programació, per gestió indirecta, de la unitat d'execució número 1 del PRI Massarrojos PN-1 de València.  
2n) Sobre A: alternativa tècnica:  
En aquest sobre haurà d'incloure's la memòria de programa, amb el contingut especificat en la base general 6a, apartat 2n, que es presentarà en sobre tancat, i en l'anvers del qual s'escriurà:   
Sobre A: alternativa tècnica per a prendre part en el concurs per a la programació, per gestió indirecta, de la unitat d'execució número 1 del PRI Massarrojos PN-1 de València.  
A aquest sobre s'adjuntarà, amb el caràcter de documentació oberta o a la vista, la documentació tècnica a què es refereix la base general 6a, apartat 1r, i aquestes bases particulars, prèviament exposada al públic per l'aspirant a urbanitzador pels seus propis mitjans, mitjançant sengles anuncis publicats en el Diari Oficial de la Comunitat Valenciana i en un diari d'àmplia difusió a la ciutat de València.  
  
3r) Sobre P: proposició juridicoeconòmica:  
Comprendrà la proposició juridicoeconòmica, amb el contingut mínim especificat en la base general 7a, que es presentarà en sobre tancat, i en l'anvers del qual s'escriurà:  
Sobre P: proposició juridicoeconòmica per a prendre part en el concurs per a la programació, per gestió indirecta, de la unitat d'execució número 1 del PRI Massarrojos PN-1 de València.  
Dels pressupostos d'urbanització a incloure en la proposició economicofinancera es presentaran tres còpies en suport paper, junt amb una altra còpia en suport informàtic (versió Presto 8.82 o compatible).  
  
  
XVI. Admissibilitat de variants  
Cada concursant no podrà presentar més d'una proposició, i no s'admetran variants.  
  
XVII. Model de proposició  
El model de proposició, que s'inclourà en el sobre P, datat i firmat pel proponent, on es formularan totes les quantitats en euros i IVA exclòs, i expressades en lletra i número, serà el següent:  
  
Model de proposició  
(Nom i cognoms) ..., amb DNI (o, si escau, el document que el substituïsca) ..., domiciliat a l'efecte de notificacions a ..., en el seu propi nom/o actuant en nom de ..., ha tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució Número 1 del PRI Massarrojos PN-1 de València, i manifesta:  
  
Que accepte incondicionalment la totalitat de les clàusules contingudes en les bases generals i particulars de programació, sense cap excepció, i m''obligue, per al supòsit de resultar seleccionat urbanitzador, al compliment de l'esmentat contracte d'acord amb la següent oferta econòmica:  
1. Pressupost de licitació (PL): ...  
2. Cost de projectes (CP): ...  
3. Despeses de gestió de l'urbanitzador (DG): ...  
4. Benefici empresarial de l'urbanitzador (BE): ...  
5. Total càrregues d'urbanització (CU): ...  
  
Data i firma del proponent.  
(Totes les quantitats es quantificaran en euros i s'expressaran en lletra i número).  
  
XVIII. Criteris d'adjudicació  
Tenint en compte les característiques de la unitat d'execució objecte de programació, i de conformitat amb el que disposen els articles 135 de la LUV i 312 i següents del ROGTU, s'identifiquen a continuació els criteris objectius que seran objecte de valoració a l'efecte de l'adjudicació del programa, per ordre decreixent d'importància, amb inclusió de la seua ponderació, així com la documentació susceptible de valoració a aquests efectes.  
Atés que l'àmbit a programar s'adequa al planejament general de l'Ajuntament de València, i concretament al Pla d'Especial de Reforma Interior de Massarrojos, aprovat definitivament en data 28 d'abril de 2000 (BOP de 23 d'octubre) i rectificació d'Acord plenari de data 27 de setembre de 2002, sense perjudici de la possibilitat que s'efectuen ajustos en els termes establits en les normes urbanístiques del Pla General de València, així com de la possibilitat d'admetre modificacions en l'ordenació detallada sempre que suposen una millora d'aquesta, la puntuació de l'alternativa tècnica representarà en aquest programa d'actuació integrada un 60% de la valoració (60 punts sobre 100 possibles), mentre que la proposició juridicoeconòmica representarà el 40% d'aquesta (40 punts sobre 100 possibles).  
  
1. Criteris de puntuació de l'alternativa tècnica:  
A) Qualitat de la modificació de l'ordenació detallada proposada: 0-15  
Document susceptible de valoració: PRI  
B) La connexió adequada de les obres d'urbanització en el seu entorn   
Puntuació: de 0-10.  
Document susceptible de valoració: projecte d'urbanització.  
C) La qualitat tècnica de les solucions i dels materials proposats per a la urbanització.  
Puntuació: de 0-7.  
Document susceptible de valoració: projecte d'urbanització  
D) El nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador sobre el mínim fixat pel planejament.   
Puntuació: de 0-15.  
Document susceptible de valoració: memòria de programa.  
E) La inversió en programes de restauració paisatgística o d'imatge urbana dins de l'àmbit del programa, com a objectius complementaris d'aquest, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Puntuació: de 0-3.  
Document susceptible de valoració: memòria de programa.  
F) Termini d'execució del programa d'actuació integrada.  
Puntuació: de 0-2.  
Document susceptible de valoració: memòria de programa.  
G) Compromís d'edificació simultània a l'edificació dels solars resultants de l'actuació per damunt d'un mínim legalment exigible.  
  
Puntuació: de 0-2.  
Document susceptible de valoració: memòria de programa.  
H) Compromisos addicionals assumits voluntàriament i a càrrec seu per l'urbanitzador.  
Puntuació: de 0-4.  
Document susceptible de valoració: memòria de programa.  
I) Mitjans per al control de cada un de les prestacions que constitueixen l'objecte del programa.  
Puntuació: de 0-2.  
Document susceptible de valoració: memòria de programa.  
La puntuació mínima que haurà de superar conjuntament l'alternativa tècnica per a poder ser valorada la corresponent proposició juridicoeconòmica que la desenvolupe és de 30 punts.  
2. Criteris de puntuació de la proposició juridicoeconòmica.  
A) El menor import de les càrregues d'urbanització integrants del tipus de licitació, expressat en euros per metre quadrat d'edificabilitat.   
  
Puntuació: de 0-15.  
Document susceptible de valoració: proposició economicofinancera.  
B) La major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.   
Puntuació: de 0-15.  
Document susceptible de valoració: proposició economicofinancera.  
C) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els que no tinga contracte suficient.  
Puntuació: de 0-5.  
Document susceptible de valoració: proposició economicofinancera.  
D) Compromisos financers per a l'execució de les obligacions complementàries assumides a costa seu per l'urbanitzador.  
Puntuació: de 0-5.  
Document susceptible de valoració: proposició economicofinancera.  
  
XIX. Mesa de programació  
De conformitat amb el que disposa la base general 19a, la mesa de programació serà presidida per l'alcalde o alcaldessa de la corporació, qui podrà delegar l'exercici de la presidència en el regidor delegat d'Urbanisme i Habitatge; formaran part de la mesa, com a vocals, els següents funcionaris, com a titulars:  
- Manuel Latorre Hernández, que assumirà simultàniament les funcions de secretari de la mesa de programació, i podrà delegar aquesta funció en qualsevol altre funcionari integrant de la mesa.  
- Ramón Brull Mandingorra.   
- José Vicente Sánchez-Tarazaga Marcelino.  
- Florentina Pedrero Gil.   
Formaran part de la mesa de programació, com a suplents, els funcionaris següents:  
- Hilario Llavador Cisternes, que assumirà simultàniament les funcions de secretari de la mesa de programació, i podrà delegar aquesta funció en qualsevol altre funcionari integrant de la mesa i adscrit al servei competent en matèria de programació.  
- Vicente Zaragozá Bolinches.  
- Francisco Javier Moner González.   
- Francisco J. Raga López.  
  
XX. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'aquest, exclosa l'estimació preliminar de les indemnitzacions i la resta de despeses variables a què es refereix l'article 308 del ROGTU.  
D'acord amb la base general 24a, apartat 7, haurà de constituir-se la garantia definitiva per import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment en presumpció de temeritat.  
L'urbanitzador seleccionat haurà de depositar la garantia definitiva en la caixa de la corporació en el termini i la forma que s'assenyala en l'esmentada base general de programació 24a, i acreditar-ne la constitució davant de la Secció de Programes d'Actuació Integrada.  
  
XXI. Dictamen del Consell Superior de Territori i Urbanisme  
De conformitat amb el que disposa l'article 286.1.c del ROGTU, en relació amb l'article 136.4 de la LUV, es fa constar que no serà exigible el dictamen del Consell Superior de Territori i Urbanisme.  
  
XXII. Prerrogatives de l'Ajuntament de València.  
Vegeu el que disposa la base general 4a.  
  
XXIII. Jurisdicció competent  
És competent l'ordre jurisdiccional contenciós administratiu per a conéixer les qüestions que puguen suscitar-se en la preparació, execució i resolució del contracte administratiu especial entre l'Ajuntament de València i l'urbanitzador seleccionat en pública concurrència.